Shefat e ardhshëm të Pentagonit dhe CIA-s, të ashpër ndaj Rusisë
Qëndrimet e tyre u prezantuan gjatë seancave dëgjimore të zhvilluara në Senat
Gjenerali në pension, James Mattis, i emëruar nga Presidenti i zgjedhur Donald Trump për postin e Sekretarit të Mbrpjtjes, dëshmoi dje gjatë një seance dëgjimore të Komisionit të Senatit për Forcat e Armatosura. Ndërsa Mike Pompeo, i emëruar për postin e drejtorit të CIA-s, dëshmoi në Komisionin e Senatit për Shërbimet e Zbulimit. Dëshmitë e të dy të emëruarve ishin krejtësisht të pavarura prej retorikës së përdorur nga zoti Trump gjatë fushatës elektorale. Që në pyetjet e para, i emëruari për Sekretar Mbrojtjeje, James Mattis, u tha senatorëve se rendi botëror i krijuar dekada më parë po kërcënohet: Zoti Mattis tha se kërcënimi kryesor është Rusia, me të cilën SHBA-ja nuk ka patur progres megjithë vite të tëra përpjekjesh angazhimi pozitiv. Zoti Mattis tha se Rusia po mundohet të shpërbëjë NATO-n, të cilën Presidenti i zgjedhur Trump e ka quajtur të vjetëruar dhe me kosto të lartë. , deklaroi zoti Mattis. Ndërkohë, i emëruari i Presidentit të zgjedhur për të udhëhequr CIA-n, premtoi të ruajë një pamje të kthjellët të Rusisë, megjithë hezitimin e Presidentit të zgjedhur për t’u përplasur me Moskën për ndërhyrjen në zgjedhjet presidenciale amerikane. , tha zoti Pompeo. Ekipit të ri të sigurisë i janë trashëguar dy luftëra kundër ekstremistëve. Zoti Mattis thotë se në Afganistan talebanët kanë zhbërë një pjesë të suksesit të koalicionit. Ndërsa për sa i përket luftës mbi dy-vjeçare ndaj Shtetit Islamik, ai tha se mund të ketë ndryshime në betejën për marrjen e Raqqa-s, kryeqytetit të grupimit terrorist. Demokratët mendojnë se zoti Mattis do të jetë një kundërpeshë e fortë ndaj natyrës së paparashikueshme të zotit Trump.